NaiveNeuron/SloPal huggingface dataset:
Verešová, Anna, poslankyňa NR SR (2019-06-27):
Ešte raz by som vás rada požiadala o podporu. Zároveň chcem ešte povedať aj k vám, pani kolegyňa, že vlastne z vašej strany sa zdržali členovia výborov. Bolo mi to čudné, priznám sa, práve v takejto ľudskoprávnej téme o náboženskej slobode, pretože naozaj často hovoríte a hrdíte sa tým, že ste kresťania. Chcem povedať, že nie je možné, nie je možné obhajovať jedných a zároveň nemyslieť na druhých. To si neviem ani len predstaviť. Prepáčte, je to posledné slovo, veď ja ešte sa s vami rada porozprávam, len som to nestihla vo faktickej. Nechcem tým zneužiť toto posledné slovo. Môžeme ešte komunikovať. Ešte raz vám veľmi pekne ďakujem a prosím o podporu tohto uznesenia. Ďakujem.
Matovič, Igor, poslanec NR SR (2013-02-08):
Pán poslanec Lipšic, presne to, čo vám povedal Martin Poliačik, som vlastne vám chcel v dobrom iba povedať, že predtým, ako idete vystúpiť, bolo by dobré prečítať si návrh zákona, lebo presne v návrhu zákona, ktorý je predložený, sa rieši spájanie referenda miestneho s voľbami. Takže vlastne nechápem ten príspevok z vašej strany. Čiže, ešte raz, to odporúčanie je predtým si treba prečítať aspoň návrh zákona, ku ktorému idete vystupovať. Ale, zase, osobne si myslím, že by sme nemali ľuďom nejakým spôsobom dávať právo hlasovať v referende iba vtedy, keď sú voľby, lebo keď aj ľudia by prišli iba v počte 10 %, 5 %, možno traja z dediny a rozhodli by, tak verte tomu, že nabudúce tam príde polovica dediny a potom ten ďalší raz možno celá dedina, lebo nebudú chcieť, aby rozhodla o ich osude menšina. Presne tento efekt využili Švajčiari pred pár desiatkami až pomaly stovkami rokov už, keď sa rozhodli, že zrušia kvórum pri svojich referendách. A práve to zrušenie kvóra veľmi zásadne naštartovalo záujem ľudí o veci verejné a je to najlepší spôsob, ako nabudiť ľudí, aby sa o politiku zaujímali. Ale ja som hlboko presvedčený, že Slovensko má 50-percentné kvórum na referendum práve preto, lebo politici nechcú, aby ľudia mali v skutočnosti záujem o veci verejné, lebo vedia, že takýmto spôsobom vlastne ľudia nebudú využívať inštitút referenda, nebudú chodiť na referendá, lebo vedia, že vlastne tak či tak nás 50 % nepríde. Čiže to, že to kvórum v zákone máme, je jednoznačne zlomyseľnosť slovenských politikov a všetkých, ktorí nám doteraz vládli. A, bohužiaľ, aj vy ste boli dva roky ministrom vnútra a mohli ste predložiť zmenu zákona vtedy, keď ste vládli, a mohli ste ísť týmto smerom a zrušiť referendum, znížiť jeho kvórum. Keď my sme to navrhovali, žiadnu podporu som, bohužiaľ, pán Lipšic, v tejto veci od vás necítil.
Gašpar, Tibor, podpredseda NR SR (2024-09-11):
Ďakujem pani poslankyni. S reakciou pán poslanec Kišš, nech sa páči.
V. Veteška, podpredseda NR SR: (2006-03-15):
P. Keszegh, poslanec: Ďakujem za slovo, pán podpredseda. Vážený pán podpredseda vlády, kolegyne, kolegovia, Výbor Národnej rady pre financie, rozpočet a menu ako gestorský výbor ma poveril predniesť vám spoločnú správu výborov k tlači 1426. Národná rada pridelila tento vládny návrh zákona ústavnoprávnemu výboru, výboru pre pôdohospodárstvo, výboru pre hospodárstvo, privatizáciu a podnikanie, výboru pre financie, rozpočet a menu ako gestorskému výboru. Uvedené výbory predmetný návrh zákona prerokovali a odporučili ho Národnej rade schváliť s pozmeňujúcimi a doplňujúcimi návrhmi, tak ako sú uvedené v bode IV tejto správy. Ďalej gestorský výbor odporúča Národnej rade o bodoch 1 až 5 spoločnej správy hlasovať spoločne s odporúčaním schváliť a ďalej gestorský výbor na základe stanovísk výborov v súlade s rokovacím poriadok odporúča Národnej rade predmetný návrh zákona schváliť. Súčasne ma poveril výbor právomocami spravodajcu podľa § 81, 83, 84 a 86 rokovacieho poriadku. Pán predsedajúci, skončil som, otvorte rozpravu.
Šeliga, Juraj, podpredseda NR SR (2020-06-03):
S reakciou na faktické poznámky pán poslanec Osuský. Nech sa páči.
Kvasnička, Marián, poslanec NR SR (2012-10-30):
Ja by som chcel poďakovať kolegovi Mičovskému. Bolo to také romantické. Túto polohu sa tu snaží vniesť aj Martin Poliačik tým svojím vystúpením trošku kopírujúcim encykliku Deus caritas est, čo tu nezaznelo. Obávam sa ale, že veci nie sú až také romantické, ani také sentimentálne, a nebudem používať kresťanské kritériá, alebo teda kresťanské výskumy, ale tú štúdiu, možno klasickú, o sexuálnom správaní, ako ju publikoval Masters s Johnsonovou, ktorá hovorí, že to správanie, ktoré vy nazývate láskou, nemá znaky tradičnej, by som povedal, takej romantickej predstavy o láske. Žiadne dvorenie, ide sa hneď na vec. Veľmi často odpadá celý ten folklór, ktorý robí lásku krásnou. Je to utilitárne, účelové správanie. Naozaj si myslím, a teda plus to, že nemá dlhú trvácnosť. V tých najlepších odhadoch naozaj také tie grády zamilovanosti v homosexuálnom vzťahu ak vydržia rok, tak to si môžu blahoželať. Obyčajne aj menej. O promiskuite nehovorím, tam sú tie štatistiky ešte katastrofálnejšie. Pán Mičovský, ešte jednu vec by som predsa len chcel, keď ste spomínali, keď ste spomínali tie identity. Ja som vo svojom príhovore hovoril o tom, že orientácia je čosi, čo si trebárs nemôžme zvoliť. Ako si nemôžete zvoliť, či budete černochom, moslimom, evanjelikom, handicapovaným, ženou, ale čo si môžete zvoliť, je správanie. Správanie, tam mám vôľu a tam mám možnosť správať sa v súlade i s prirodzeným poriadkom i s predstavou o spoločenskom blahu, ktoré je napokon uzákonené alebo akýmsi spôsobom formulované aj v ústave. Len toto som mal na mysli. Preto aj tie porovnania, ktoré ste spomínali, sa mi zdali trošku... (Prerušenie vystúpenia časomerom.)
Laššáková, Jana, podpredsedníčka NR SR (2012-11-07):
Pán poslanec Bagačka, nech sa páči.
Laššáková, Jana, podpredsedníčka NR SR (2015-01-28):
S reakciou pani poslankyňa... Ešte máte 27 sekúnd.
M. Sabolová, poslankyňa: (2006-12-05):
Ak budeme hlasovať o rozpočte budúci týždeň, myslím si, že nevznikne žiadna kríza v tomto štáte, a preto vás žiadam, aby sme dodržali rokovací poriadok do 19.00 hodiny každý deň.
Laurenčík, Milan, podpredseda NR SR (2022-02-23):
Pán poslanec Ondrej Dostál s faktickou poznámkou.
Krajniak, Milan, minister práce, sociálnych vecí a rodiny SR (2020-07-24):
... peňazí spred 10 rokov, kde ste... (Prerušenie vystúpenia časomerom. Reakcie z pléna.)
Paška, Pavol, predseda NR SR (2013-09-19):
(Hlasovanie.) 132 prítomných, 54 za, 1 proti, 74 sa zdržalo, 3 nehlasovali. (Ruch v sále.) Neschválili sme návrh zákona. Poprosím pána poslanca Cicoňa, aby uviedol hlasovanie o návrhu pani podpredsedníčky Národnej rady Renáty Zmajkovičovej na vydanie zákona, ktorým sa dopĺňa Notársky poriadok, je to tlač 647. [Hlasovanie o návrhu poslankyne Národnej rady Slovenskej republiky Renáty Zmajkovičovej na vydanie zákona, ktorým sa dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , tlač 647.]
Bugár, Béla, podpredseda NR SR (2019-10-28):
Chcem sa opýtať pána poslanca, či stihnete za sedem minút, lebo máme asi 45 hlasovaní, teda 45 zákonov. To znamená, o jedenástej vás potom musím prerušiť, alebo po hlasovaní, poprípade po obede budete vystupovať. (Reakcia z pléna.) Nepočul som, prosím vás, zapnite pánovi poslancovi Nedobovi mikrofón. Ešte, teraz.
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 118, zdržalo sa 26. Konštatujem, že sme návrh schválili.
Pellegrini, Peter, predseda NR SR (2015-10-01):
Panie poslankyne, páni poslanci, budeme pokračovať v rokovaní v prvom čítaní o návrhu poslanca Alojza Hlinu na vydanie zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti v znení neskorších predpisov. Tlač máte ako parlamentnú tlač, ako dokument s číslom 1775, pridelenie výborom v rozhodnutí č. 1787. Pán predseda, nech sa páči, pán navrhovateľ, máte slovo. [Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon Slovenskej národnej rady č. 323/1992 Zb. o notároch a notárskej činnosti (Notársky poriadok) v znení neskorších predpisov , tlač 1775.]
P. Hrušovský, predseda NR SR: (2004-03-12):
(Hlasovanie.) 134 prítomných, 76 za návrh, 58 proti. Návrh sme schválili. Ďalší návrh. I. Hamarčák, poslanec: Pán predseda, mám splnomocnenie výboru, aby sme návrh zákona posunuli do tretieho čítania, takže nechajte o tom hlasovať.
Osuský, Peter, poslanec NR SR (2015-10-01):
Pekne, pán predsedajúci. No paradoxne je to podľa mňa práve v tom problém, že tí pracujúci ľudia, ktorí nie sú vyňatí, sú veľmi často práve z dôvodov termínových, padania snehu a iných nerestí počasia vlastne tí, ktorí reálne nič nemôžu. Je možné, že ak budem dôchodca o 5 rokov a ešte pri sile, tak ak napadne o jedenástej doobeda sneh a všetci ostatní budú v práci, tak ja ako dôchodca budem ten, ktorý možno budem vedieť ten sneh vo svojich kapacitách odhádzať, ale ešte raz, podľa mňa je tento stav natoľko na prvý, na druhý aj na tretí pohľad protiústavný, že by som nemal obavu, že ak by si Ústavný súd nechcel urobiť hanbu, že by mohol rozhodnúť inak, ako káže zdravý rozum. Natoľko by som zase zlú mienku o Ústavnom súde nemal. A toto riešenie je krokom dobrým smerom, ale, žiaľbohu, skúsenosť ma učí, že keď sa urobí nejaký krok dobrým smerom, ktorý zďaleka nepokrýva problém, tak sa povie, no však tam sme im odhlasovali a to ostatné, to už teraz môže chvíľku počkať a počká to ad infinitum. V tomto zmysle je veľmi cenný príspevok priateľa Jurzycu, a ja ďakujem všetkým diskutujúcim, že je, samozrejme, veľmi nepríjemné, ak volený zástupca občanov mesta alebo obce chce zvýšiť dane, napríklad z nehnuteľností, a z nich pokryť peniaze na odhrabanie tých chodníkov. Ale človek nemôže mať všetko. Aj popularitu u voličov, aj nízke dane, aj odhrabané chodníky, ak tie chodníky majú byť odhrabané na základe nútených protiústavných prác niektorých občanov.
Laššáková, Jana, podpredsedníčka NR SR (2015-04-16):
Nech sa páči, pokračujeme ďalej.
Baláž, Radovan, poslanec NR SR (2017-06-14):
Pán predsedajúci, dajte teda hlasovať o návrhu zákona ako o celku s odporúčaním gestorského výboru schváliť.
Viskupič, Jozef, poslanec NR SR (2015-04-15):
Ďakujem. Ja by som rád zostal tak ako podpredseda vlády v nejakej vecnej rovine, len podľa mňa tá nervozita dosť výrazne stúpa. Neviem, či pán podpredseda vlády a minister financií videl vôbec návrh, ktorý sme dostali my na stoly, kde len v prvom odstavci je červené more, päť chýb. Čiže mám pocit, že tak ako píšete vo vašom vlastnom návrhu, že na tento účel návrh zákona „zvádza“ – namiesto „zavádza“ – register diskvalifikácii, mám pocit, že nás chcete niekam opäť zaviesť, kde táto debata vôbec nemala byť. Hovorí to každý jeden predrečník, že ak sme v okruhu verejných financií, veď vy predsa nemôžete tvrdiť, že súkromné financie, ktoré sú ohrozené, a to, že Váhostav alebo investor neplatí svojim veriteľom, vy budete z okruhu verejných financií sanovať, že toto dokáže niekto niekde vysvetliť. Ľudia sú naozaj zvyknutí, resp. banky teda dostali odvod, boli zvyknuté, ľudia mali zvýšené poplatky, to je jedna časť, čo ste vytiahli, a druhú nechávate Váhostavu, aby zostal možno nedotknutý, bez toho, že by musel aspoň tých 15 % zaplatiť. Mechanizmus, ktorý následne bude nasledovať, vám vysvetlili kolegovia, že zisk, ktorým by to mohol sanovať, predsa dá do nejakej inej firmy a podobne. Takže žiadna vecná rovina tu nie je, mechanizmus, ktorý ste vymysleli, je obludný, nebudem ho nazývať ako kolega Hlina, ale dalo sa to riešiť omnoho skôr a tu dva roky počúvame o tom, hlavne z opozície, ako sa tomu mohlo predchádzať, lebo to je správne spravovanie krajiny, že sa veciam predchádza a predvída.
R. Madej, poslanec: (2009-12-02):
Odôvodnenie. Navrhuje sa vypustenie novelizačných bodov, ktoré sa týkajú zmeny právnej úpravy vymeriavacieho základu zamestnanca na platenie poistného na sociálne poistenie, najmä v nadväznosti na platenie preddavkov na poistné na zdravotné poistenie a ročné zúčtovanie poistného na zdravotné poistenie podľa zákona o zdravotnom  poistení. Súčasne s tým si dovoľujem požiadať o vyňatie na osobitné hlasovanie bodu 8 spoločnej správy. Ďakujem pekne.
Š. Kužma, poslanec: (2010-01-20):
Si županom trnavského kraja. Na výbore sme mali ľudí z Trnavy, ktorí platia dvojnásobok toho, čo majú, lebo musia za križovanie zaplatiť. Tebe absolútne nezáleží na týchto ľuďoch! Absolútne nie! Tebe je v poriadku, prešiel si 200 metrov po moste, zaplať 20 km tam i tam, to je v poriadku. Čudujem sa, ja ako župan kraja by som s tým nebol spokojný. Keď sa niečo skúša, je to normálne. Máš pravdu, že sa má skúšať, súhlasím. Ale neskúšať to na ľuďoch. Najprv vyskúšam a potom spoplatním. Nieže ľudia sa naplatia neuveriteľné peniaze a potom povedia: Nehnevajte sa, no tak sme skúšali, tak sme nestrafili, keď pôjdete nabudúce, už možno bude lepšie, ale peniaze vám nevrátime. Naštartovanie diaľnic. Ja viem, že si Trnavčan a východ je pre vás tak ďaleko, že sa vám ani nesníva. Ale poviem ti niečo. Naštartovanie diaľnic. No dneska nedokončená diaľnica pri Prešove začatá za minulej vlády, nenaštartoval tento minister. Stavia a neviem, prečo nie je dokončená. Úsek pod Tatrami aj s tunelom naštartovaný za minulej vlády, Prokopovič, za tejto sa len dokončoval. Úsek pri Žiari nad Hronom naštartovaný za minulej vlády, teraz sa len dokončoval. Obchvat Trnavy si si vyloboval, možno prestúpil si z jednej strany do druhej, páni zo SMER-u by povedali, že si určite kúpený, lebo to je ich rétorika, moja nie, ale napríklad my Prešovčania, čo sme mali mať tiež severný obchvat, na to sa zabudlo. Možnože nešplhám tak, ako teraz ty, a preto sa prešovský severný obchvat odsunul do neznáma. Ale aj my sme ľudia, aj my žijeme, nielen vy pri Trnave, kde si budujete tretie pruhy a my chodíme... (Prerušenie vystúpenia časomerom.)
Grendel, Gábor, podpredseda NR SR (2023-02-16):
Viacerí kolegovia sa na mňa obrátili s otázkou, čiže pre všetkých informácia, nemáme o čom hlasovať o 17.00 hod. Najbližšie hlasovanie bude zajtra o 11.00 hod. (Reakcia z pléna.) Mám informáciu, že už sa povedalo všetko na grémiu, ktoré bolo medzi tými neotvorenými schôdzami, takže už ďalšie grémium nebude. Teraz s faktickou poznámkou pán poslanec Vážny ešte.
Počiatek, Ján, minister dopravy, výstavby a regionálneho rozvoja SR (2015-02-05):
Ďakujem za slovo. Vážené dámy, vážení páni, vážený pán poslanec, na stavbu rýchlostnej cesty R2 bola vypracovaná štúdia realizovateľnosti, ktorej predmetom bolo posúdenie realizovateľnosti rýchlostnej cesty R2 v úseku Kriváň – Tornaľa z hľadiska priechodnosti navrhovanej trasy záujmovým územím, vyhodnotenie technicky, ekonomicky a environmentálne najvhodnejšieho riešenia trasy rýchlostnej cesty R2 a overenie zabezpečenia potreby finančných prostriedkov. Po podrobnom preukázaní opodstatnenosti realizácie jednotlivých úsekov rýchlostnej cesty R2 a taktiež na základe vyhodnotenia dopravno-inžinierskych a sociálno-ekonomických kritérií, posúdení ekonomickej efektívnosti a inžiniersko-geologických a environmentálnych rizík bola odporúčaná realizácia úseku rýchlostnej cesty R2 Kriváň – Lovinobaňa do roku 2020 v polovičnom profile. Ďalšie nadväzujúce úseky v polovičnom profile boli navrhnuté na etapizáciu v časovom období R2 Lovinobaňa – Ožďany do roku 2030 a R2 Ožďany – Zacharovce do roku 2040. Národná diaľničná spoločnosť v minulom roku zabezpečila verejné obstarávanie na vypracovanie dokumentácie pre stavebné povolenie, dokumentácie na ponuku, výkon autorského dozoru a vytyčovacích prác pre stavbu rýchlostnej cesty R2 Kriváň – Lovinobaňa – Tomášovce. Zmluva bola s úspešným uchádzačom podpísaná 7. augusta 2014 a stala sa účinnou 9. augusta 2014. Zmluvný termín dodania dokumentácie pre stavebné povolenie je do desať mesiacov odo dňa nadobudnutia účinnosti, teda do 9. júna 2015. Skutočný termín začiatku realizácie jednotlivých úsekov rýchlostnej cesty R2 Kriváň – Lovinobaňa – Tomášovce – Ožďany – Zacharovce bude stanovený na základe postupu prípravy projektovej dokumentácie, majetkovoprávneho vyrovnania a vydanie potrebných rozhodnutí a povolení na ich správoplatnenie a taktiež po zohľadnení možnosti zabezpečenia finančných prostriedkov. Najvýhodnejšou formou financovania výstavby diaľnic je ako známe, je použitie európskych peňazí. Bohužiaľ, ani eurofondy nie sú neobmedzený bezodný mešec a alokácia, ktorú Brusel určil pre našu krajinu na roky 2014 a 2020, nepostačuje na financovanie tohto úseku. Preto je potrebné hľadať miliardy eur potrebných na výstavbu tohto aj mnohých iných potrebných úsekov v štátnom rozpočte. Vzhľadom na aktuálny stav prípravy sa začatie výstavby týchto úsekov rýchlostnej cesty R2 predpokladá najskôr v roku 2016, a to za predpokladu, že v budúcoročnom rozpočte bude na to alokované financovanie. Ďakujem za slovo, skončil som.
B. Bugár, podpredseda NR SR: (2006-03-16):
(Prerušenie rokovania o 16.57 hodine.) (Pokračovanie rokovania o 17.45 hodine.)
Laššáková, Jana, podpredsedníčka NR SR (2015-02-10):
Pani poslankyňa Vášáryová, nech sa páči.
M. Hort, podpredseda NR SR: (2008-09-11):
S faktickou poznámkou sa hlási pán poslanec Viliam Novotný. Uzatváram možnosť prihlásiť sa s faktickou poznámkou a slovo má pán poslanec Novotný.  Nech sa páči.
Pčolinský, Peter, podpredseda NR SR (2022-12-02):
Výsledok asi poznáte. Však za nikým neboli. Dávam teraz slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Kremskému. (Krátka pauza, spravodajca komunikuje s navrhovateľom a predsedajúcim mimo mikrofónu.)
Vaľová, Jana, poslankyňa NR SR (2020-12-17):
Ďakujem veľmi pekne. Pán kolega, všetko si veľmi dobre zhrnul, ja sa takisto stotožňujem s pripomienkami pani ministerky, ale možno, prezidentky, no už ma tu nakazil pán kolega (povedané so smiechom), ale, ale chcem povedať jednu vec. Prejdem na to ľudsky a prejdem na to, aká je skutočnosť. Ja som sa spýtala riaditeľov základných škôl, aby mi naozaj povedali, či to opatrenie, ktoré boli tie obedy zadarmo, či boli tak zlé, lebo na začiatku sme boli svedkami toho, že naozaj aj niektorí kritizovali, niektorí neboli spokojní, pretože museli prijímať viacej kuchárok, museli prijímať, museli zariadenia nové kupovať a tak ďalej. Všetko sme to vyriešili, dostali na to finančné prostriedky. Viete, aká bola ich odpoveď? Veľmi ľutujeme, že toto opatrenie sa ruší. A viete prečo? Nielen preto, že 50-tisíc detí zostane teraz bez obedov, ale povedali, že ich ostne omnoho viac. Pretože ak mali viac finančných prostriedkov, tak dokázali kvalitnejšie navariť, pretože celá škola chodila na obedy. Následne mi povedali, že ak deti sú v hmotnej núdzi alebo ak napríklad ich rodič je alkoholik skrytý alebo je gambler, tie deti sa hanbili chodiť ako deti v hmotnej núdzi do jedálne na obedy, a to z toho dôvodu, že všetci na nich ukazovali. Vieme, že deti sú zlé, že to je ten, čo jeho otec pije, to je ten, čo jeho, jeho otec gambluje, alebo to je ten, ktorý, pozri sa, nemá, nemá na to. Takže povedali mi riaditeľky, že je to strašne zlé, lebo naozaj tie deti dneska nebudú mať ani jedno teplé jedlo. Tie deti budú vylúčené. A ak mali všetky deti teplé obedy, tak nikto na nikoho neukazoval prstom, nikto na nikoho sa nepozeral a naozaj tie deti sa socializovali, mali teplé jedlo a tí učitelia mali a tí riaditelia mali oveľa menej problémov aj s tými deťmi v škole. Myslím si, že aj toto je aspekt, na ktorý sa treba pozrieť a kedy si treba povedať, že ak sa naozaj vyriešilo technické vybavenie v školách, ak sa poriešili kuchárky, ak sme na to dali finančné prostriedky, nechápeme, prečo toto rušiť. Spýtajte sa riaditeľov, spýtajte sa učiteľov. ja som s nimi skutočne rozprávala. Ďakujem.
Laššáková, Jana, podpredsedníčka NR SR (2014-11-08):
Na vystúpenie pani poslankyne nie sú faktické poznámky. Nech sa páči, pán poslanec Chren, máte slovo.
Laššáková, Jana, podpredsedníčka NR SR (2014-12-03):
To je čo povedať.
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 132 poslancov, za 91, proti 3, zdržalo sa 35, nehlasovali 3. Konštatujem, že sme tento návrh schválili. Pokračujeme hlasovaním o bode 85 programu. Je to prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 120/1993 Z. z. o platových pomeroch niektorých ústavných činiteľov (tlač 1365). Spravodajcom je člen výboru pre financie a rozpočet pán poslanec Ján Blcháč. Prosím ho, aby uviedol hlasovanie. (Hlasovanie návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Národnej rady Slovenskej republiky č. 120/1993 Z. z. o platových pomeroch niektorých ústavných činiteľov Slovenskej republiky v znení neskorších predpisov , tlač 1365.)
Antal, Peter, poslanec NR SR (2018-09-14):
Ďakujem pekne. Vážený pán predseda Národnej rady, dovoľte, vážené kolegyne, kolegyňa, kolegovia, dovoľte, aby som predložil návrh zákona, ktorým sa mení a dopĺňa zákon 569/2007 Z. z. o geologických prácach (geologický zákon) v znení neskorších predpisov, ktorý predkladám spolu s kolegom Kresákom, Petrom Kresákom kolegom Tiborom Bastrnákom. Cieľom predloženého návrhu zákona je najmä posilnenie pozície Ministerstva životného prostredia Slovenskej republiky v súvislosti s agendou tzv. prieskumných území, najmä z hľadiska rozšírenia možnosti zamietnutia návrhu na určenie prieskumného územia z dôvodu objektívnej nemožnosti využívať ložisko vyhradeného nerastu a z dôvodu rozporu s verejným záujmom. Cieľom predloženého návrhu je taktiež určenie povinnosti ministerstva ako správneho orgánu konajúceho vo veci núteného obmedzenia vlastníckeho práva dôkladne sa v konaniach podľa § 29 ods. 4 a 5 geologického zákona zaoberať otázkou prevažujúceho verejného záujmu, nakoľko doterajšia právna úprava takúto povinnosť ministerstvu neukladala. Navrhovaná úprava tak bude mať vplyv na kvalitu rozhodovacej činnosti ministerstva a súčasne aj na zlepšenie postavenia vlastníka záujmovej nehnuteľnosti, teda tých pozemkov. Návrh je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, zákonmi a ostatnými všeobecne záväznými právnymi predpismi. Predložený návrh zákona nebude mať vplyv na verejné financie, sociálny vplyv, vplyv na informatizáciu spoločnosti, ani podnikateľské prostredie, avšak bude mať pozitívny vplyv na životné prostredie. Ďakujem pekne.
Laurenčík, Milan, podpredseda NR SR (2021-09-30):
Prosím, prezentujme sa a hlasujme o skrátení lehoty. (Hlasovanie.) Prítomných 130, za 77, proti 45, zdržalo sa 8, hlasovali všetci. Konštatujem, že lehotu sme skrátili. Pán spoločný spravodajca, prosím, ďalšie návrhy.
Gašparovič, Štefan, poslanec NR SR (2015-05-07):
Ďakujem za slovo. Jožko, áno, ty si včera pochválil materiály, že sú veľmi dobre pripravené, ale nielen včerajšie, ty si hovoril, že všeobecne výbor pre európske záležitosti má pripravené dobré materiály. Samozrejme, je to aj zásluha pána predsedu. A tiež na tých výboroch tie debaty bývajú demokratické, každý má slovo, môže sa pýtať, dostane odpoveď, znovu sa môže opýtať. Ale je smutné, že kritizujú krátkosť času tí, ktorí chodia na tie výbory pomenej, alebo teda prídu neskoršie, alebo skorej odchádzajú, takže na tom to je smutné, že práve tí robia tú kritiku. Ďakujem.
Vitteková, Anna, poslankyňa NR SR (2015-04-15):
Vážený pán predseda, kolegyne poslankyne a vážení páni poslanci, predseda Národnej rady rozhodnutím z 15. apríla 2015 pridelil vládny návrh zákona na skrátené legislatívne konanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony, tlač 1489, na prerokovanie ústavnoprávnemu výboru. Ústavnoprávny výbor prerokoval návrh vlády na skrátené legislatívne konanie na 104. schôdzi 15. apríla 2015. Uznesením č. 572 z 15. apríla 2015 odporúčal Národnej rade vládny návrh na skrátené legislatívne konanie schváliť. Vážený pán predseda, otvorte rozpravu.
Nachtmannová, Oľga, poslankyňa NR SR (2012-10-17):
Ďakujem pekne za slovo. Pán poslanec Beblavý, z vašich úst počuť niečo o nedodržaní sľubov, pri najlepšej snahe neublížiť vám, musím označiť ako nehoráznosť. Vy nie ste tabula rasa v slovenskej politike a tak si pripomeňme trocha faktov. Tesne pred voľbami v roku 2002 vláda v zákone o verejnej službe zakotvila pre učiteľov trinásty a štrnásty plat. Učitelia však z tohto nevideli ani odrobinku, a to pritom bola vtedy iná ekonomická situácia. Ekonomika bola na vzostupe, vlastnili sme vtedy ešte štátne podniky, strategické podniky, takže skutočne nemožno porovnávať toto obdobie so súčasným obdobím a vy ste sa vtedy stali štátnym tajomníkom ministerstva práce, sociálnych vecí a rodiny a práve toto ministerstvo malo v gescii zákon o verejnej službe. Ako je možné, že ste sa nebili, aby sa ten status učiteľa zlepšil? Ako je možné, že ste dovolili, aby sa tento zákon rozbil na dva zákony a v zákone č. 553, teda zákone o odmeňovaní niektorých zamestnancov v prácach vo verejnom záujme sa nám 13. aj 14. plat stratil. Čo ste robili, ako sa vtedy zvyšovali platy učiteľom? Takže, prosím vás, toto bol vyslovene podvod voči učiteľom a takéhoto podvodu sme sa my nikdy nedopustili. Nikdy sme nehovorili ani v rámci kampane, ani v programovom vyhlásení, niečo také z čoho nás tu obviňujete. A pán minister Čaplovič od samého začiatku s učiteľmi otvorene diskutoval a otvorene diskutuje. Žiadne sľuby, ktoré sa nedajú dodržať, im nedáva. Takže tie vaše poznámky v úvode ste si ozaj mohli odpustiť. Ďakujem.
Laššáková, Jana, podpredsedníčka NR SR (2015-01-27):
Nech sa páči, pani poslankyňa Žitňanská, máte slovo. Pani poslankyňa je posledná, ktorá je písomne prihlásená do rozpravy. Po jej vystúpení bude možnosť sa prihlásiť do rozpravy ústne. Nech sa páči, pani poslankyňa.
Laurenčík, Milan, podpredseda NR SR (2022-02-23):
Pán poslanec, máte rozprávať hlasnejšie, lebo nepočujú. A do mikrofónu.
Sulík, Richard, predseda NR SR (2011-10-11):
Ďakujem pekne. Pán kolega Solymos, povedali ste takú jednu milú vetu, budem citovať, som si to zapísal: „Veľkí si nás pustili medzi seba, lebo verili, že sme na to dozreli.“ Nuž tak, zrejme sme ešte nedozreli, minimálne čo sa týka poslaneckého klubu SaS. Zrejme sme ešte na to nedozreli, aby sme platili cudzie účty. Ale ja vám garantujem, keď na Slovensku bude jedného dňa priemerný plat 4 000 eur mesačne ako v Luxemburgu, hrdo sa k tomu prihlásim, aby sme mohli platiť všetky možné účty naokolo. Úplne na záver, dúfam, že mi to z ešte trvajúcej pozície predsedu parlamentu bude dovolené. Pán poslanec Rafaj, tu som dohodol s kolegom Galkom, že vám prepustí poradie, čím teda by som chcel nejak vyjadriť súhlas s tým, čo ste vraveli, a dúfam, že tento parlament prijme pravidlo, že tí rečníci, ktorí budú rečniť za poslanecké kluby, budú mať v budúcnosti prednosť pred členmi vlády. Ďakujem veľmi pekne. (Potlesk.)
Viskupič, Jozef, poslanec NR SR (2012-06-22):
Ďakujem. Pán minister, skutočne si uvedomujem, že debata sa roztiahla veľmi naširoko, a myslím si, že ste povedali ten dôvod, aj keď z inej strany, že prečo prichádza k odvolávaniu, a to bude asi tým základným kameňom úrazu, a je to ten mediálny komplex. Ja by som chcel teda, keď vy tvrdíte, že pravdepodobne prichádza k nejakým nekalým praktikám z hľadiska vedenia, alebo nedodržiavame pravidlá transparentnosti, ja sa skúsim opýtať vás, je to skutočne problém, prečo odvolávame generálnu riaditeľku? Je to problém, predstava, akým spôsobom bude robený? Alebo čo teda je za témou mediálny komplex? Ak teda tvrdíte a tvrdíte, že dala právny dôvod na odvolanie, ja som do súčasného momentu konfrontovaný už asi so šiestimi právnymi stanoviskami na daný moment. Dnes tu odznelo jedno aj z úst predsedu ústavnoprávneho výboru, počul som aj od nášho právnika, ďalšími disponuje pani Zemková, nejakými disponuje vedenie klubu, vedenie výboru. Preto si myslím, že to, čo som aj hovoril v rozprave, že robíme niečo, čo môže mať výrazné právne dôsledky a riskujeme pokuty. A posledné, členovia rád, ktorí boli odvolávaní. Áno, robili sme, ja som sa snažil hneď od prvého momentu povedať, že ak niekto kandiduje za politickú stranu, nemá čo robiť v nezávislej rade, pretože koná v mene a v prospech. A to boli napríklad aj v rozhlasovej rade dvaja ľudia. Bola to úplne prvá vec, ktorú som sa snažil v mediálnom výbore robiť v minulom volebnom období. Ďakujem.
Laššáková, Ľubica, poslankyňa NR SR (2021-11-24):
Takže národná kultúrna pamiatka Strážnica, takisto si pozornosť vyžaduje rodný dom Milana Rastislava Štefánika v Košariskách a v katastri Priepasného takisto veľká časť, ktorá práve spadá pod mohylu na Bradle. Iniciovali sme vtedy aj výjazdové rokovanie vlády v Brezovej pod Bradlom, aby sme demonštrovali význam celej tejto lokality, význam mohyly, význam Milana Rastislava Štefánika. Vtedy sme vyčlenili 0,5 mil. eur na revitalizáciu mohyly a celého jej okolia. Takisto okolo 250-tisíc eur na rekonštrukciu Strážnice a ďalšie zdroje na zveľadenie fary v Košariskách aj časti Priepasného. Podľa mojich informácií aj obce, aj mesto Brezová pod Bradlom častokrát žiadali prostriedky na zveľadenie spomínaných lokalít aj zo zdrojov dotačného systému ministerstva kultúry, ale ako tu už odznelo, to sú peniaze, ktoré môžu a nemusia byť, pretože nie je naň žiadny nárok. Tak sme teda uvažovali, akým spôsobom vyčleniť systematicky každý rok nejaké zdroje, a teraz som to v tom návrhu zákona našla, čo ma veľmi potešilo, a z toho dôvodu teda chcem povedať, že poslanci za stranu HLAS – sociálna demokracia určite podporia tento návrh zákona, pretože pokračuje v dobrej myšlienke pravidelne zabezpečiť zdroje na údržbu mohyly, celého areálu pamätníka vrátane teda tej spomínanej strážnice. Našla som tam mechanizmus, ktorý by mal zabezpečiť podobné financovanie, ako je to v prípade Národného cintorína v Martine, teda predpokladám, a to, dúfam, že pani ministerka vysvetlí, či je to tak, alebo nie je to tak, teda predpokladám, že v rámci samotného dotačného systému ministerstva kultúry bude uvedená samostatná podkapitola, a tou bude pamätník alebo mohyla na Bradle, to už neviem, ako, ako urobíte, pani ministerka zrejme vysvetlí, ale je tu jedno ale a hovorí sa, že vždy to podstatné príde po tom ale. Takže chcem sa opýtať aj na základe skúseností s Národným cintorínom v Martine, ktorý síce má napísané v dotačnom systéme, že každý rok by mal dostať 50-tisíc eur. Sú ale roky, keď dostane len 25- alebo 30-, a súvisí to práve s kondíciou mesta. Tu som takisto našla, možno to je pravda, možno to nie je pravda, skúste vysvetliť, pani ministerka, či v tomto návrhu zákona je to naozaj tak, že to súvisí s finančnou kondíciou spomínaných obcí a mesta Brezová pod Bradlom. Toto je momentálne za mňa všetko. Ďakujem za pozornosť.
V. Veteška, podpredseda NR SR: (2005-12-08):
D. Podracká, poslankyňa: Čas liberálne orientovanej inteligencie nechce hovoriť o solidarite, ale radšej o hrdosti, o hľadaní vlastnej cesty, o tom, že nemáme vyžadovať, donucovať, či žiadať solidaritu ako povinnosť... (Poslankyňa bola prerušená z dôvodu uplynutia časového limitu určeného na otázky predsedovi vlády.)
Hort, Milan, podpredseda NR SR (2011-09-07):
Ďakujem. Faktické poznámky na vystúpenie pána poslanca Mikolaja neevidujem, preto uzatváram možnosť prihlásiť sa s faktickou poznámkou. A teraz dávam priestor tým, ktorí sa chcú prihlásiť do rozpravy ústnou formou. Evidujem tak pani poslankyňu Bibiánu Obrimčákovú, Miroslava Beblavého, Petra Zajaca, Janu Žitňanskú a Martina Fronca, celkom päť členov parlamentu. Uzatváram možnosť prihlásiť sa do rozpravy ústne. Slovo má pani poslankyňa Bibiána Obrimčáková.
Paška, Pavol, predseda NR SR (2013-09-11):
Pán poslanec, skúste naformulovať niečo, o čom by som mohol dať hlasovať.
P. Hrušovský, predseda NR SR: (2003-05-20):
Otváram rozpravu. Konštatujem, že do rozpravy sa nehlási ani ústne nikto z prítomných poslancov, preto vyhlasujem rozpravu o tomto bode programu za skončenú. Pristúpime k hlasovaniu o predloženom návrhu. Prosím, pani poslankyňu, aby predniesla návrhy na uznesenie. Nech sa páči, pani poslankyňa.
Laššáková, Jana, podpredsedníčka NR SR (2014-06-11):
Príjemné, dobré ráno, vážené panie poslankyne, páni poslanci, otváram štrnásty rokovací deň 35. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Národnej rady Ján Figeľ a páni poslanci Tibor Bastrnák, Ľuboš Blaha, Béla Bugár, Gabriel Csicsai, Árpád Érsek, Viliam Jasaň, Magda Košútová, Viera Mazúrová, František Petro, Ivan Štefanec a Jana Vaľová. Na zahraničnej pracovnej ceste sú poslanci Robert Madej a Miroslav Kadúc. Podľa odhlasovanej zmeny programu pristúpime k prvému čítaniu o návrhu poslancov Národnej rady Slovenskej republiky Branislava Škripeka, Eriky Jurinovej a Evy Horváthovej na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov . Návrh zákona má tlač 996. Návrh na jeho pridelenie na prerokovanie výborom je v rozhodnutí č. 1003. Teraz dávam slovo poslancovi Branislavovi Škripekovi, aby návrh zákona uviedol. Nech sa páči, pán navrhovateľ, máte slovo. (Ruch v sále.) Poprosím vás, páni poslanci, o pokoj. Nech sa páči, pán poslanec. Vydýchajte sa kľudne, dokedy sa vám chce.
A. Belousovová, podpredsedníčka NR SR: (2008-09-18):
Ako prvý vystúpi pán poslanec Andruskó. Nech sa páči. Zapnite mikrofón pánovi poslancovi.
Poliačik, Martin, poslanec NR SR (2015-11-25):
Ďakujem. Pán kolega, ja k meritu v zásade súhlasím, ale čo ma zaujalo, bola tá, čo ma zaujalo, bola tá vsuvka, ktorá sa týkala rokovacieho poriadku, lebo ja som bol v tom, že ešte stále sme v parlamentnej republike, čo znamená v parlamentnej demokracii, čo znamená, že člen vlády, zvlášť nestraník teda, ktorý má čistý mandát, že neprešiel voľbami, čistý mandát od tohto parlamentu, je tu nato, aby si obhájil čokoľvek, s čím sem príde. A tým pádom rečník za rečníckym pultom hovorí síce k plénu, ale zároveň úplne legitímne má rozprávať k predkladateľovi, pretože on sem s tým prišiel. A ak on vyžaduje upresnenie od predsedajúceho a zároveň neustále rozpráva počas vystúpenia na rozprávajúceho poslanca, tak skôr by mi prišlo patričné možnože od vedenia parlamentu upozorniť, Daniel, predkladateľa, aby rešpektoval parlamentnú demokraciu a stav vecí a vypočul si ticho, ako môj otec hovorí, šúchajúcimi nohami, čo mu Národná rada chce povedať. Ďakujem veľmi pekne.
Hrnčiar, Andrej, podpredseda NR SR (2017-02-02):
Ďakujem. Chcem sa opýtať, pán poslanec, či máte záujem o doplňujúcu otázku. Áno, nech sa páči. Musíte sa zapnúť, zahlásiť.
Grendel, Gábor, podpredseda NR SR (2021-06-24):
Chcete položiť doplňujúcu otázku, pán poslanec? Áno, takže nech sa páči.
Blanár, Juraj, podpredseda NR SR (2021-09-21):
Aj ja ďakujem, pán minister. Môžete zaujať miesto určené pre navrhovateľa. A teraz dávam slovo spoločnému spravodajcovi z výboru pre zdravotníctvo pánovi poslancovi Marekovi Krajčímu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spoločný spravodajca.
Hrnčiar, Andrej, podpredseda NR SR (2017-02-07):
Poprosím o zapnutie pána poslanca Krajniaka.
Bugár, Béla, podpredseda NR SR (2016-05-17):
Ďakujem pekne. Otváram rozpravu. Nedostal som žiadnu písomnú prihlášku, preto sa pýtam, či sa hlási niekto do rozpravy. (Reakcia z pléna.) Tak sa prihláste, prosím vás. Aha, dobre, takže traja páni poslanci. Končím možnosť sa prihlásiť ústne do rozpravy. Pán poslanec Heger bol aj písomne, pokiaľ som teda dobre počul. Chcem sa opýtať, vážené panie poslankyne a páni poslanci, bol som rýchlejší ako treba, takže boli písomne prihlásení pán poslanec Heger a Beblavý. Sú teraz ústne. Stačí vám, nechcete ešte raz využiť možnosť? Dobre, ďakujem pekne. Končím možnosť sa prihlásiť ústne do rozpravy. Pán poslanec Heger, nech sa páči, máte slovo.
Kollár, Boris, predseda NR SR (2020-04-03):
Dávam slovo predsedníčke výboru pre sociálne veci pani poslankyni Jane Žitňanskej, aby informovala Národnú radu o výsledku prerokovania návrhu vlády vo výbore.
Ďuriš Nicholsonová, Lucia, podpredsedníčka NR SR (2018-05-28):
Pán poslanec Uhrík.
Dostál, Ondrej, poslanec NR SR (2018-10-23):
Pani poslankyňa Žitňanská, súhlasím, tento pozmeňujúci návrh je prejavom neúcty k ústave, znemožňuje normálnu diskusiu, pretože obsahuje nové veci, ktoré sa na, tak pri rýchlom čítaní ani nedajú, nedajú postrehnúť. Ja som si to prešiel a nadobudol som dojem, že v tom druhom kole, keď, keď nebude zvolený, zvolený ústavnou väčšinou potrebný počet ústavných sudcov priamo parlamentom, teda bez prezidenta, tak sa bude postupovať podľa toho, toho systému, ktorý navrhuje vláda. Teda, že z dvojnásobného počtu kandidátov si bude môcť prezident vybrať, aj som to takto verejne povedal, lebo tak som to prečítal, aj, aj mi tu koaliční poslanci prikyvovali, no ale ono je to úplne inak. A musel na to mňa, ktorý som vyštudovaný právnik, upozorniť doktor medicíny Peter Osuský, že, že sú tam nejaké dvojičky a že to nie je systém, že dvojnásobný počet kandidátov a polovicu z nich prezident vymenuje, ale na každé jedno neobsadené miesto bude dvojica. Fico – Kaliňák, Harabin – Jankovská. Vytvoríte, vytvoríte dvojice a prinútite prezidenta, aby si z tých dvojíc, dvojíc vybral. Ale to tu nezaznelo, to nebolo ani v úvodnom slove pána poslanca Madeja. Nemáte to úplne jasne napísané, napísané ani v tej dôvodovej správe. To sme si tu len tak náhodou všimli a toto je taká prax, ako keď sa schvaľujú prílepky v druhom čítaní, narýchlo priložené zmeny nejakých iných návrhov, ktoré si nikto nestihne všimnúť, ale však tu, preboha, tu rokujeme o novele ústavy. Tu rokujeme o tom, že kto tu ďalších 12 rokov bude sedieť na Ústavnom súde a tvoriť drvivú väčšinu ústavných sudcov. A nemáme vyriešené ani to napríklad, že čo sa udeje, keď tým systémom nebudú navrhnu..., nebudú zvolení ani, ani sudcovia, ani kandidáti. No, nemám čas.
Sopko, Miroslav, poslanec NR SR (2019-10-23):
Vážený pán podpredseda, ctené pani poslankyne, vážení páni poslanci, dovoľte mi veľmi krátko teraz najprv odôvodniť tento návrh zákona, následne podrobnejšie sa k tomu vyjadrím v rozprave, kde sa hlásim ako prvý. Návrh zákona o školskom ombudsmanovi a o zmene a doplnení niektorých ďalších zákonov má za hlavný účel zvýšiť ochranu práv a právna, právom chránených záujmov tých osôb, ktoré vo vzdelávacom a výchovnom procese v školstve ťahajú za kratší koniec. Ide predovšetkým o deti, žiakov a ich zákonných zástupcov, ktorí sa neraz stávajú obeťami arogancie medzi reprezentova..., moci reprezentovanej školami i školskými zariadeniami. K tejto skupine ohrozených osôb však môžeme nepochybne zaradiť aj učiteľov, t. j. pedagogických zamestnancov, ako aj odborných zamestnancov. Návrhom zákona zriaďujeme teda inštitút školského ombudsmana, ktorý ho, ktorého hlavnou úlohou bude dozerať na to, aby práva a právom chránené záujmy dotknutých osôb naprieč celým školstvom používali silnú ochranu z pozície tohto inštitútu nezávislého dozorcu. Školský ombudsman má priznané zodpovedajúce kompetencie a oprávnenia, ktoré mu umožnia reálne pomáhať dotknutým osobám pri ochrane ich práv a právom..., ich práv. A viacej už poviem potom v rozprave.
M. Číž, podpredseda NR SR: (2008-10-24):
Len sa pýtam, pani Tóthová, ešte vy ste mali procedurálny návrh? Chcete niečo v rámci procedurálneho alebo až... (Reakcia poslankyne.) Áno, nech sa páči. Procedurálny návrh, áno?
Jurinová, Erika, podpredsedníčka NR SR (2013-05-16):
S reakciou pán poslanec Hlina.
Kovačócy, Marián, poslanec NR SR (2013-06-26):
Pán predseda, dajte hlasovať o zákone ako celku, s odporúčaním gestorského výboru návrh zákona schváliť.
Číž, Miroslav, doterajší podpredseda NR SR (2010-07-08):
Pani poslankyňa Renáta Zmajkovičová.
A. Belousovová, podpredsedníčka NR SR: (2007-11-27):
A slovo má pani poslankyňa Vaľová, nech sa páči.
Blanár, Juraj, minister zahraničných vecí a európskych záležitostí SR (2023-12-14):
Ďakujem veľmi pekne, pán podpredseda. Vážený pán poslanec, ako som to povedal aj v rozhovore s mojím ukrajinským partnerom Dmitrom Kulebom, keď sme sa stretli na okraji ministerskej schôdzky Severoatlantickej aliancie v Bruseli, záujmom Slovenska je mierová, nezávislá a prosperujúca Ukrajina. Takto je to napísané aj programovom vyhlásení vlády a ja vám z neho odcitujem: „V záujme ukončenia, v záujme ukončiť vojnový konflikt na Ukrajine vláda podporí všetky zmysluplné mierové plány s návrhmi na okamžité ukončenie bojov na Ukrajine a na diplomatické riešenie konfliktu v súlade s medzinárodným právom.“ Pre nás je programové vyhlásenie záväzný dokument, pán poslanec. Na Ukrajine každý deň dnes pribúdajú obete, sme svedkami tisícok ľudských tragédií. Je zrejmé, že konflikt nemá vojenské riešenie. Vojnu je nevyhnutné čo najskôr ukončiť, preto podporíme všetky, zdôrazňujem, všetky iniciatívy medzinárodného spoločenstva, ktoré povedú k mieru, k ukončeniu krvi prelievania a ľudského utrpenia. Sme pripravení zasadiť sa za nájdenie diplomatického riešenia konfliktu v súlade s medzinárodným právom. Ďakujem, pán predsedajúci, skončil som.
Bublavý, Dušan, poslanec NR SR (2016-10-20):
Pán kolega Budaj, tento zákon bol kolegami navrhnutý najmä hlavne kvôli tomu, že obce a mestá aj okolie Bratislavy, kde rástli či už bytové, alebo, alebo aj rodinné domčeky ako huby po dažďoch, ako po daždi, tak developeri, alebo aj individuálni stavitelia, ale teda hlavne developeri zabúdali na infraštruktúru. Čiže vybudovali sa domčeky a zabudlo sa na materskú škôlku, nehovorím o jasliach, na cesty a na všetko, čo je potrebné k normálnemu životu. Čiže tu kolegovia preto predkladali návrh zákona, aby finančné zdroje, ktoré, som presvedčený o tom, že samosprávy nebudú zneužívať a mnohé ani neuvažujú, ani neuvažujú o tom, aby pýtali od individuálnych staviteľov, si trúfam povedať, že 90 % obcí nebude žiadne poplatky vyberať. Môžme ich 10 až 35 eur za meter štvorcový, ale neverím tomu, že to budú všetci využívať, že si trúfam povedať, že 90 % nie. Ale ide hlavne o to, aby to bolo koordinované. A mnohí stavitelia, ktorí bývajú v rodinných domčekoch, tak ani trvalý pobyt nenahlásia v tej danej lokalite a tá obec nemá ani podielové dane, dane za týchto u nich bývajúcich. Čiže tu je to odstránenie toho bremena, aby sa to nejakým spôsobom riešilo. A ja som presvedčený o tom, že tento pozmeňujúci návrh, ktorí kolegovia dávajú, túto novelu, že je na prospech tomu, aby za zateplenie alebo údržbu barakov nemohla samospráva pýtať finančné zdroje. Takže to je na odľahčenie.
Pčolinský, Peter, doterajší podpredseda NR SR (2023-10-25):
Pán poslanec Róbert Puci.
Pročko, Jozef, poslanec NR SR (2021-10-20):
Ja tiež mám len takú malú prosbu, že, viete, včera ste o tom hovorili, pán predseda, že tie rúška by mali byť nasadené naozaj na nose, a keď sa pozriem na tú stranu, tak oni si ich dajú pod nos, to ako keby vôbec nemali. Ďakujem, ďakujem... (Prerušenie vystúpenia predsedajúcim.)
Pellegrini, Peter, predseda NR SR (2015-09-29):
Zvolávam poslanecké grémium ihneď, nech sa páči. Prerušujem zatiaľ rokovanie Národnej rady. (Zasadnutie poslaneckého grémia.) (Po zasadnutí poslaneckého grémia.)
Farkašovský, Karol, poslanec NR SR (2018-05-22):
Ďakujem pekne za slovo. Ja veľmi oceňujem obsiahlu správu Rady pre vysielanie a retransmisiu nielen z hľadiska kvantity, ale predovšetkým z hľadiska obsahu. A veľmi by som v pozitívnom zmysle chcel poukázať na vyváženie práve tej represívnej zložky, ktorá prináleží pri posudzovaní sťažností a programov, a zároveň aj edukatívnej zložky, ktorá je vlastne takou novinkou v činnosti Rady pre vysielanie a retransmisiu a myslím si, že veľmi perspektívnou, lebo len tou edukatívnou časťou alebo edukatívnou prácou môžeme očakávať priame výsledky a počet znížených sťažností hlavne. Činnosť rady je nezastupiteľná a extrémne dôležitá pre zdravé mediálne prostredie na Slovensku, ale v širšom kontexte aj pre zdravie medziľudských vzťahov, zdravú spoločenskú klímu, ktorú médiá veľmi výrazne ovplyvňujú. Oceňujem aj našu spoluprácu s Radou pre vysielanie a retransmisiu, myslím spoluprácu poslancov a členov mediálneho výboru Národnej rady. Vždy sa stretávame s ústretovosťou, s pochopením a s veľmi dobrou súčinnosťou. Určite táto spolupráca bude ešte intenzívnejšia aj po korekcii európskej legislatívy. A určite budeme spolupracovať aj v súvislosti s prípravou legislatívy, ktorá bude zameraná na kontrolu krížového vlastníctva médií na Slovensku. Ďakujem pekne.
Paška, Pavol, predseda NR SR (2014-05-14):
(Hlasovanie.) 129 prítomných, 91 bolo za, 37 sa zdržalo, 1 nehlasoval. Schválili sme vládny návrh zákona č. 136 o ochrane hospodárskej súťaže. Pán poslanec Kondrót bude uvádzať v prvom čítaní hlasovanie o vládnom návrhu zákona č. 92 o podmienkach prevodu majetku štátu na iné osoby. Je to tlač 974. (Hlasovanie o vládnom návrhu zákona, ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov , tlač 974.)
I. Mikloš, podpredseda vlády a minister financií SR: (2004-09-07):
Ale k tej prvej vete, ktorú pán poslanec spomínal, a to sú spotrebné dane z elektriny, a teda z energetických nosičov. S nimi daň z pridanej hodnoty nijako nesúvisí, pán poslanec.
Hrnčiar, Andrej, podpredseda NR SR (2019-02-07):
Otázka č. 9, pani poslankyňa Anna Zemanová sa pýta podpredsedníčky vlády a ministerky pôdohospodárstva a rozvoja vidieka Slovenskej republiky Gabriele Matečnej: „Slovensku hrozí žaloba zo strany Európskej únie za nedodržiavanie záväzkov, ku ktorým sme sa zaviazali pri vstupe do Európskej únie. Európska komisia konštatovala, že stav viacerých druhov živočíchov a rastlín a ich biotopov je nepriaznivý. Európska komisia vytýka nedostatočnú ochranu chránených území NATURA 2000, kde musia byť lesohospodárske aktivity predmetom hodnotenia vplyvov na chránené druhy a biotopy, a nie sú. Aké stanovisko zaujme rezort pôdohospodárstva vo veci lepšej ochrany našich lesov a aké opatrenia rezort plánuje prijať?“
Jurinová, Erika, podpredsedníčka NR SR (2012-12-14):
S reakciou na faktické poznámky pán poslanec Lipšic.
Oravec, Ján, poslanec NR SR (2023-05-17):
Ďakujem pekne. Zareagujem postupne na všetkých, ktorí sa vyjadrili k môjmu vystúpeniu. Ďakujem pekne za ich faktické poznámky. Pán poslanec Taraba, máte pravdu, poslanec Budaj zarečnil a odišiel bez toho, aby počkal na to, ako ostatní zareagujú, lebo myslím si, že takto diskusia nemá prebiehať. Ja si myslím, že diskusia má prebiehať tak, že si vypočujem aj tie názory iné a vypočujem si ich a budem na ne reagovať. A teda reagujem na vás pani poslankyňa Kozelová, lebo ste ma prekvapili. Ako dáma by som od vás neočakával taký slovník, ktorý ste použili a máme tuná aj deti na balkóne, tak predpokladám, že ste ich uviedli teraz do reálneho života. Ja som však zástancom diskusie, ktorá je slušná a vecná a to som sa snažil aj v tom mojom desaťminútovom vystúpení prezentovať bez akýchkoľvek osobných útokov. Dôležité však je, že tu je vecný problém, vecný spor a myslím si, že zástancovia toho návrhu, ktorý bol aj schválený na úrovni EÚ a odporcovia zákazu elektromobility tu majú svoje argumenty, ja verím, že a pravda je na našej strane a snažil som sa dokázať a to hovoril aj pán poslanec Kuffa, že nie je možné odrazu prejsť na elektromobilitu, to je pravda. Podobne, v podobnom zmysle sa vyjadril aj pán poslanec Kočiš. Takže znovu. Chcel som demonštrovať vo svojom vystúpení, že to nie my tvrdíme, nie zástupcovia nejakej jednej politickej strany, nie je to vec predvolebnej kampane. Dokumentoval som vám tu obavy stoviek vedcov, ktorí nie sú v žiadnej kampani a naopak majú obavy z toho návrhu Európskej komisie, hovoria, že je nedomyslený, že podceňuje celkove emisie, ktoré vyplývajú z fungovania elektromobilov a vyzýva... (Prerušenie vystúpenia časomerom.)
P. Hrušovský, podpredseda NR SR: (2002-05-21):
(Hlasovanie.) 109 prítomných, 109 za. Návrh sme schválili. Teraz vás poprosím, pán poslanec, aby ste uvádzali hlasovania k prerokovanému vládnemu návrhu zákona o odbornej príprave zamestnancov prokuratúry . J. Cuper, poslanec: Ďakujem pekne, pán predsedajúci, chcem upozorniť, že niektorý poslanec - spravodajca si zabudol okuliare, takže komu chýbajú, nech si ich zoberie. (Hlasy v rokovacej sále.) Toto nie sú ružové, tak to asi nebudú Dzurindove. Vážený pán predsedajúci, v zmysle § 73 ods. 3 , písm. c) rokovacieho poriadku Národnej rady Slovenskej republiky v znení neskorších predpisov odporúčam, aby predmetný návrh zákona o odbornej príprave zamestnancov prokuratúry, teda vládny návrh zákona o príprave zamestnancov prokuratúry, ktorý ste dostali ako tlač 1512, bol prerokovaný v druhom čítaní.